作者:李致遠
標題:雙調・折桂令春閨
內容:柳陰深黃鳥綿蠻，勤惜韶華，似罷紅慳。繡草花飛，分香蝶鬧，感舊人閒。奇兵破愁城酒盞，離情糹全恨鎖眉山。沉水燒殘，繡被燻蘭，只是春寒。山居枕琴書睡足柴門，時有清風，為掃紅塵。林鳥呼名，山猿逐婦，野獸窺人，喚稚子滌壺洗樽，致鄰僧貰酒論文。全我天真，休問白魚，且醉白雲。讀史慨西風壯志闌珊，莫泣途窮，便可身閒。賈誼南遷，馮唐老去，關羽西還。但願生還玉關，不將劍斬樓蘭。轉首蒼顏，好覓菟裘，休問天山。秋景秋聲先到梧桐，掛雨雌霓，拂檻雄風。幾點青山，一泓素月，滿地丹楓。腸縷斷情欺醉容，漏聲遲霜滿愁紅。長笛聲中，罨畫樓東，淚灑徵鴻。